Høringssvar vedr. strategi for Valby Idrætspark (Intern høring)

Planudvalget under Valby Lokaludvalg har drøftet høringen og udarbejdet nedenstående høringssvar. Høringssvaret fremsendes med forbehold for Valby Lokaludvalgs endelige godkendelse den 13. august 2013.

Valby Lokaludvalg henviser til de holdninger, som er udtrykt i lokaludvalgets tidligere høringssvar af 18. november 2012. I forlængelse heraf ønsker Valby Lokaludvalg at udtrykke glæde over, at Poppelstykket ikke længere indgår i plangrundlaget for Valby Idrætspark.

Valby Lokaludvalg ønsker i tillæg til de bemærkninger, der fremgår af det tidligere fremsendte høringssvar, at understrege behovet for at optimere trafikløsningerne for børn og andre bløde trafikanter i området - eksempelvis ved at anlægge en dobbeltsporet gang- og cykelforbindelse i kanten af selve området eventuelt som en del af den forslåede aktivitetssti. Således prioriterer Valby Lokaludvalg at blød trafik til og fra området adskilles fra biltrafik i al almindelighed og fra trafikken til og fra den nye pladskrævende butik i særdeleshed.

Med venlig hilsen

Lisbeth Ritter

Formand for Valby Lokaludvalg

Michael Fjeldsøe

Næstformand for Valby Lokaludvalg

Formand for planudvalget